open-index/open-wikipedia-markdown huggingface dataset:
সর্বোচ্চ শৃঙ্গ অনুযায়ী ভারতের রাজ্য ও কেন্দ্রশাসিত অঞ্চলের তালিকা

এই তালিকা ভারতের রাজ্য ও কেন্দ্রশাসিত অঞ্চলের সর্বোচ্চ শৃঙ্গের তালিকা।

## রাজ্য

## কেন্দ্রশাসিত অঞ্চল

## চিত্রশালা

চিত্র:Kangchenjunga.jpg| কাঞ্চনজঙ্ঘা (৮,৫৮৬ মি) 
চিত্র:Nanda devi.jpg| নন্দা দেবী (৭,৮১৬ মি) 
চিত্র:Kalsubai.jpg| কলসুবাই (১,৬৪৬ মিটার) 
চিত্র:Sandakphu.jpg| সান্দাকফু (৩,৬৩৬ মিটার) 


## তথ্যসূত্র

বিষয়শ্রেণী:ভারতীয় রাজ্য বা কেন্দ্রশাসিত অঞ্চলের সর্বোচ্চ বিন্দু
বিষয়শ্রেণী:ভারতের ভূগোল সম্পর্কিত তালিকা
বিষয়শ্রেণী:ভারতের পর্যটন
গনি

**গনি** বা **ঘনিয়া** বা **কুরচি** (বৈজ্ঞানিক নাম: *Labeo gonius*) (ইংরেজি: **Kuria labeo**) হচ্ছে **Cyprinidae** পরিবারের *Labeo* গণের একটি স্বাদুপানির মাছ।

## বর্ণনা
দেহ লম্বা, মাছের পৃষ্ট দেশ অঙ্কীয়দেশর তুলনায় অধিক উত্তল। চোখ দুটি মধ্যম আকৃতির, এর ব্যাস মাথার দৈর্ঘের ৪.৫ থেকে ৫ অংশ। মুখ ভোঁতা, সংকীর্ণ এবং নিম্নমুখী। ঠোঁট পুরু এবং ঝালর বিশিষ্ট। মাঝারি আকারে চোখ যা মাথার নীচের দিক থেকে দৃষ্টিগোচর হয় না । তুণ্ড কিছুটা মুখের বাইরের দিকে বর্ধিত। এদের দুই জোড়া ছোট স্পর্শী বর্তমান যার মধ্যে একজোড়া চঞ্চুতে এবং অপর জোড়া নিচের চোয়ালে অবস্থিত। বক্ষপাখনা মাথার দৈর্ঘ্যের সমান, পুচ্ছপাখনা দ্বিখণ্ডিত।

## আবাস্থল
স্বচ্ছজলের নদী ও উপনদীতে বাস করে । ছোট আকারে গভীর জলাশয়, ধীরগতির স্রোত বিশিষ্ট ছোট নদীতেও এদের পাওয়া যায়।

## খাদ্যাভ্যাস
গনি শেত্তলা ও অন্যান্য জলজ উদ্ভিদ, ক্রাস্টেশিয়ান এবং পতঙ্গের শূককীট খেয়ে থাকে।

## বিস্তৃতি
বাংলাদেশ, ভারত, মায়ানমার, পাকিস্তান এবং আফগানিস্তান অঞ্চলে এ মাছ পাওরা যায়।

## অর্থনৈতিক গুরুত্ব
মাছ চাষের প্রজাতি হিসেবে এর গুরুত্ব রয়েছে। রুই জাতীয় মাছের সাথে চাষ করা যায়। কৃত্রিম প্রজননের মাধ্যমে পোনা উৎপাদন করা সম্ভব হয়েছে। মাছ চাষ ও মৎস্য ব্যবস্থাপনায় এই মাছের বাণিজ্যিক গুরুত্ব পরিলক্ষিত হয়।

## বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে বিপন্ন হিসেবে বিবেচিত।

## আরও দেখুন
* বাংলাদেশের মাছের তালিকা
* বাংলাদেশের স্বাদুপানির মাছের তালিকা
* বাংলাদেশের সংরক্ষিত মাছের তালিকা

## তথ্যসূত্র




বিষয়শ্রেণী:স্বাদু পানির মাছ
বিষয়শ্রেণী:বাংলাদেশের মাছ
বিষয়শ্রেণী:ভারতের মাছ
বিষয়শ্রেণী:মিয়ানমারের মাছ
বিষয়শ্রেণী:পাকিস্তানের মাছ
বিষয়শ্রেণী:আফগানিস্তানের মাছ
বিষয়শ্রেণী:১৮২২-এ বর্ণিত মাছ
তরিকউল্লাহ

শহীদ **তরিকউল্লাহ** (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।

## জন্ম ও শিক্ষাজীবন
শহীদ তরিকউল্লাহর জন্ম নোয়াখালী জেলার সেনবাগ উপজেলার কাবিলপুর ইউনিয়নের শায়েস্তানগর গ্রামে। তার বাবার নাম আকু আলী এবং মায়ের নাম মোহরজান বেগম। তার স্ত্রীর নাম আঙ্কুরের নেছা। তার দুই ছেলে। 

## কর্মজীবন
তরিকউল্লাহ চাকরি করতেন ইপিআরে। ১৯৭১ সালে কর্মরত ছিলেন যশোর ইপিআর সেক্টরে। মুক্তিযুদ্ধ শুরু হলে যুদ্ধে যোগ দেন। যশোর-সাতক্ষীরা অঞ্চলে প্রতিরোধ যুদ্ধ শেষে আশ্রয় নেন ভারতের বয়রায়। বেনাপোল ও ভোমরা সাব সেক্টর এলাকায় যুদ্ধ করেন তিনি।

## মুক্তিযুদ্ধে ভূমিকা
তরিকউল্লাহ যুদ্ধ করেন ৮ নম্বর সেক্টর এলাকায়। সাহসিকতার সঙ্গে অনেক যুদ্ধে অংশ নিয়েছেন। মে মাসের শেষ দিকে সীমান্ত এলাকায় পাকিস্তান সেনাবাহিনীর সঙ্গে মুক্তিযোদ্ধাদের ভয়াবহ এক যুদ্ধ হয়। এই যুদ্ধে তরিকউল্লাহ মুক্তিবাহিনীদের একটি দলের নেতৃত্ব দেওয়ার পাশাপাশি সাহসিকতার সঙ্গে নিজেও প্রত্যক্ষ যুদ্ধ করেন। এই যুদ্ধের বিবরণ আছে সুকুমার বিশ্বাসের মুক্তিযুদ্ধে রাইফেলস ও অন্যান্য বাহিনী বইয়ে (মাওলা ব্রাদার্স, ঢাকা ১৯৯৯)। পাকিস্তানি সেনারা ২৭-২৮ মে ভোর চারটার দিকে দুটি কোম্পানি নিয়ে মুক্তিবাহিনীর অবস্থানের ওপর ঝাঁপিয়ে পড়ে। উভয় পক্ষে ব্যাপকভাবে সংঘর্ষ হয়। পাকিস্তানি সেনারা তেমন সুবিধা না করতে পেরে পেছনে সরে যায়। সকাল ছয়টায় পুনরায় পাকিস্তানি সেনারা পাল্টা আক্রমণ করে। থেমে থেমে এই সংঘর্ষ ১৪ ঘণ্টা স্থায়ী হয়। পাকিস্তানি সেনাদের একটি ব্যাটালিয়নের বিভিন্ন কোম্পানি বিভিন্ন সময় এই সংঘর্ষে অংশ নেয়। এই সংঘর্ষে পাকিস্তানি সেনাদের পক্ষে ব্যাটালিয়ন কমান্ডার আহত ও একজন ক্যাপ্টেনসহ ১৩০ জনের মতো নিহত হয়। মুক্তিবাহিনীর দুজন শহীদ ও আটজন আহত হয়। এই সংঘর্ষে জব্বার, বেলায়েত হোসেন, তরিকউল্লাহ অপূর্ব বীরত্বের পরিচয় দেন। মুক্তিযুদ্ধের চূড়ান্ত পর্যায়ে ২৮ বা ২৯ নভেম্বর যশোর জেলার শার্শা উপজেলার কাগজপুকুর এলাকায় এক যুদ্ধে বীর মুক্তিযোদ্ধা তরিকউল্লাহ শহীদ হন।  

## পুরস্কার ও সম্মাননা
তরিকউল্লাহ'র জন্মস্থান নোয়াখালী জেলার  সেনবাগ উপজেলার স্টেডিয়ামটি তার নামে শহীদ তরিক উল্ল্যাহ বীর বিক্রম স্টেডিয়াম নামকরণ করা হয়েছে।

## তথ্যসূত্র

## বহিঃসংযোগ

বিষয়শ্রেণী:বীর বিক্রম
বিষয়শ্রেণী:১৯৭১-এ শহীদ মুক্তিযোদ্ধা
বিষয়শ্রেণী:নোয়াখালী জেলার ব্যক্তি
হামিরসার হ্রদ

**হামিরসার হ্রদ **  ভুজের প্রধান জলের উৎস। ৪৫০ বছরের পুরনো এই লেক শীতের মরসুমে পেলিক্যান, স্পট বিল হাঁস, পেন্টেট স্টক ইত্যাদি পরিযায়ী পাখিদের কলতানে সরব হয়ে ওঠে। জলের প্রধান উৎস হওয়ায় এই হ্রদকে ঘিরে চলে আসছে এক বহু পুরনো রীতি।

## পূজা-পার্বন
বর্ষার পর যখনই হামিরসারের জল উপচে পড়েছে, তখন ঈশ্বরকে ধন্যবাদ দিয়ে রাজারা পুজো করতেন এবং লাড্ডু বিতরণ করতেন। যাকে মেঘা লাড্ডু বলা হয়। রাজার পদ অতীত হয়ে গেলেও অতীত হয়নি সেই রীতি। শেষ ছ’বছরের মধ্যে ২০১০-এ জল ছাপিয়ে যায় হামিরসারের। প্রথা মেনে পুজো ও মেঘা লাড্ডু বিতরণ হয়েছিল।
## আরও দেখুন
* প্রাগ মহল
* আয়না মহল
* ভূজ ফোর্ট

## তথ্যসূত্র

বিষয়শ্রেণী:গুজরাত
প্রাগ মহল

**প্রাগ মহল**  হল গুজরাটের ভূজ শহরের একটি প্রসাদ।এটি এই শহরের প্রধান পর্যটন আকর্ষণ।
## ইতিহাস

১৮৭৯ সালে দ্বিতীয় রাও প্রাগমলজি তৈরি করেছিলেন মহলটি।  তাঁর নামানুসারেই এই মহলের নাম। বালি পাথর ও ইতালীয় মার্বেল ব্যবহার করা হয়েছিল এটি তৈরির জন্য। প্রাগ মহলের ক্লক টাওয়াটি ৪৫ থেফুট উঁচু। যেখান থেকে গোটা ভুজ শহরটা দেখা যায়।

## চলচ্চিত্র
বহু ভারতীয় চলচ্চিত্র এই মহলের দৃশ্য ধারণ করা হয়েছে।প্রাগ মহলের ইউরোপীয় সৌন্দর্যকে পুরোদস্তুর কাজে লাগিয়েছেন ভারতীয় সিনেমার পরিচালকরা। ‘হম দিল দে চুকে সনম’, ‘লগান’ ইত্যাদি অনেক ছবির শুটিং হয়েছে এই মহলে।
## তথ্যসূত্র

বিষয়শ্রেণী:গুজরাত
বিষয়শ্রেণী:১৮৭৯-এ ভারতে প্রতিষ্ঠিত
বিষয়শ্রেণী:ভারতের রাজকীয় বাসভবন
পিচ (ক্রিকেট)

**পিচ হলো ক্রিকেট খেলার একটি নির্দিষ্ট স্থান যেখানে ব্যাটম্যান এবং বোলার উপস্থিত থাকে।** **পিচ** ক্রিকেট খেলায়, মাঠের মাঝে দুই উইকেটের মাঝে ২২ গজ(২০.১২ মিটার) লম্ব এবং ১০ ফিট(৩.০৫ মিটার) প্রস্থ শক্ত মাটি দিয়ে বানানো স্থান। এটি সমতল এবং স্বাভাবিকভাবে সামান্য  ঘাস থাকে।

বিশ্বের কিছু অংশে অপেশাদার ম্যাচে কৃত্রিম পিচ কখনো কখনো ব্যবহার করা হয়। যা কংক্রিট এর একটি স্ল্যাব, ছোবড়া মাদুর, কৃত্রিম টার্ফ, মাঝে মাঝে  ছোবড়া মাদুরের উপর আলগা মাটি দ্বারা করা হয়। কৃত্রিম পিচের ব্যবহার পেশাদারী ক্রিকেটে বিরল ।

ক্রিকেটে আইন দ্বারা নির্দিষ্ট পিচ, মাপ নির্দিষ্ট করা আছে।

ক্রিকেট পিচ সাধারণত ব্যবহারিকভাবে উত্তর-দক্ষিণ ভিত্তিক করা হয় কারণ যাতে  বিকেলে সূর্য একজন ব্যাটসম্যানের জন্য অসুবিধার  না হয়।

## সুরক্ষিত এলাকা

## পিচ আচ্ছাদন
## তথ্যসূত্র

বিষয়শ্রেণী:ক্রিকেট
বিষয়শ্রেণী:ক্রিকেটে অধিনায়কত্ব ও কৌশল
বিষয়শ্রেণী:ক্রিকেটের নিয়ম-কানুন
বিষয়শ্রেণী:ক্রিকেট পরিভাষা
রুশ–তুর্কি যুদ্ধ (১৫৬৮–১৫৭০)

**রুশ–তুর্কি যুদ্ধ (১৫৬৮–১৫৭০)** অথবা **১৫৬৯ সালের দন–ভোল্গা–অস্ত্রাখান অভিযান** (যেটিকে অটোমান সূত্রগুলোতে *অস্ত্রাখান অভিযান* নামে অভিহিত করা হয়) ১৫৬৮ থেকে ১৫৭০ সালে রুশ জারতন্ত্র এবং অটোমান সাম্রাজ্যের মধ্যে সংঘটিত হয়। যুদ্ধের মূল কারণ ছিল অস্ত্রাখান। এটি ছিল রাশিয়া ও তুরস্কের মধ্যে সর্বপ্রথম যুদ্ধ।

১৫৫৬ সালে রাশিয়ার জার চতুর্থ ইভান (যিনি *ভয়ঙ্কর ইভান* বা *ইভান দ্য টেরিবল* নামে সমধিক পরিচিত) অস্ত্রাখান খানাত দখল করে নেন এবং ভোল্গা নদীর সন্নিকটে পাহাড়ের ওপরে একটি নতুন দুর্গ নির্মাণ করেন। এসময় অটোমান সাম্রাজ্যের সুলতান ছিলেন দ্বিতীয় সেলিম, কিন্তু তার প্রধান উজির সুকোল্লু মেহমেত পাশা ছিলেন সাম্রাজ্যের প্রশাসনের প্রকৃত ক্ষমতার অধিকারী। সুকোল্লু পাশা-ই ১৫৬৮ সালে অটোমান সাম্রাজ্য এবং তার উত্তরাঞ্চলীয় প্রতিদ্বন্দ্বীর (রাশিয়া) মধ্যে দ্বন্দ্বের সূচনা করেন। অটোমানদের জন্য ভবিষ্যতে এর ফলাফল হয়েছিল মারাত্মক। সুকোল্লু পাশা দন ও ভোল্গা নদীদ্বয়কে একটি খাল খননের মাধ্যমে সংযুক্ত করার পরিকল্পনা গ্রহণ করেন এবং ১৫৬৯ সালের গ্রীষ্মকালে কাসিম পাশার নেতৃত্বাধীনে ২০,০০০ তুর্কি ও ৩০,০০০ থেকে ৫০,০০০ ক্রিমিয়ান তাতার সৈন্যের একটি বিশাল বাহিনীকে অস্ত্রাখান অবরোধ করে খাল খননের কাজ শুরু করার জন্য প্রেরণ করেন। একই সাথে অটোমান নৌবাহিনী আজভ অবরোধ করে।

কিন্তু অস্ত্রাখানের সামরিক প্রশাসক প্রিন্স পিওতর সেরেব্রিয়ানি-ওবোলেনস্কির নেতৃত্বে সেখানকার সামরিক ঘাঁটিতে অবস্থানকারী রুশ সৈন্যরা অবরোধকারী তুর্কি সৈন্যদের পরাজিত ও বিতাড়িত করে। মস্কো থেকে প্রেরিত ৩০,০০০ সৈন্যবিশিষ্ট সহায়তাকারী রুশ বাহিনী খাল খননের কাজে নিয়োজিত শ্রমিকদের এবং তাদের সুরক্ষার জন্য প্রেরিত ক্রিমিয়ান তাতার সৈন্যদের আক্রমণ করে তাড়িয়ে দেয়। ফিরতি পথে অবশিষ্ট তুর্কি ও তাতার সৈন্য ও শ্রমিকদের মধ‍্যে ৭০ শতাংশ হয় স্তেপভূমির প্রচণ্ড শীতে মৃত্যুবরণ করে অথবা সার্কাশীয়দের আক্রমণের শিকারে পরিণত হয়। অটোমান নৌবহরও প্রচণ্ড ঝড়ের কবলে পড়ে ধ্বংস হয়ে যায়।

তবে অটোমান সাম্রাজ্য সামরিকভাবে পরাজিত হওয়া সত্ত্বেও মধ্য এশিয়া থেকে আগত মুসলিম তীর্থযাত্রী ও বণিকদের নিরাপত্তা নিশ্চিত করার জন্য এবং তেরেক নদীর তীরে নির্মিত রুশ দুর্গ ধ্বংস করে ফেলার জন্য রাশিয়ার কাছে দাবি জানায়। রাশিয়ার জার ইভান এসময় সুইডেনের বিরুদ্ধে যুদ্ধে ব্যস্ত থাকায় অটোমানদের দাবি মেনে নিতে রাজি হন।

## আরো দেখুন

## তথ্যসূত্র

বিষয়শ্রেণী:১৬শ শতাব্দীর সশস্ত্র সংঘাত
আর্মাকোন্ডা

**আর্মাকোন্ডা** পূর্বঘাট পর্বতমালার উত্তরের একটি পর্বতশৃঙ্গ, যা গোদাবরী নদী অববাহিকায় অবস্থিত। এটি ভারতের অন্ধ্রপ্রদেশ রাজ্যের বিশাখাপত্তনম জেলায় অবস্থিত।

## অন্ধ্রপ্রদেশ তথা পূর্বঘাট পর্বতশ্রেণীর উচ্চতম শৃঙ্গ
গোদাবরী নদী অববাহিকায় অবস্থিত আর্মাকোন্ডা অন্ধ্রপ্রদেশ রাজ্যের সর্বোচ্চ শৃঙ্গ, যার উচ্চতা ১,৬৮০ মিটার। এটি পূর্বঘাট পর্বতশ্রেণীরও উচ্চতম শৃঙ্গ। ভারতীয় জরিপ বিভাগের মানচিত্র অনুযায়ী এর নাম *সীতামমা কোন্ডা (Sitamma Konda)*।

## আরও দেখুন
* ভারতের রাজ্য ও কেন্দ্রশাসিত অঞ্চলের সর্বোচ্চ শৃঙ্গ তালিকা

## তথ্যসূত্র

বিষয়শ্রেণী:ভারতীয় রাজ্য বা কেন্দ্রশাসিত অঞ্চলের সর্বোচ্চ বিন্দু
বন্দবেড় ইউনিয়ন

**বন্দবেড় ইউনিয়ন** বাংলাদেশের রংপুর বিভাগের কুড়িগ্রাম জেলার রৌমারী উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৪৯.৭৯.১১।

## ইতিহাস
## ভৌগোলিক অবস্থান ও আয়তন
রৌমারী উপজেলা সদর হতে পশ্চিম দিকে অবস্থিত এ ইউনিয়নের মোট আয়তন ১৪৬৮০ একর বা ৫৯.৪২ বর্গকিলোমিটার।

## প্রশাসনিক এলাকা
বন্দবেড় ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —

## জনসংখ্যা
২০১১ সালের আদমশুমারি অনুযায়ী বন্দবেড় ইউনিয়নের মোট জনসংখ্যা ছিল ৫২৪১৩ জন, যারা ১১৯৯৪ টি পরিবারে বসবাস করে,  যার মধ্যে পুরুষ হল ২৫৭৪৯ জন এবং নারী হল ২৬৬৬৪ জন।

## শিক্ষা ও সংস্কৃতি
বন্দবেড় ইউনিয়নের গড় সাক্ষরতা হার ২৯.২%। তার মধ্যে নারী শিক্ষার হার ২৫.৯% এবং পুরুষ শিক্ষার হার ৩২.৬%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ

## অর্থনীতি ও যোগাযোগ
বন্দবেড় ইউনিয়নের অর্থনীতি মূলত কৃষি নির্ভর।

## আরও দেখুন
* বাংলাদেশের ইউনিয়ন
* বাংলাদেশে স্থানীয় সরকার
* রংপুর বিভাগ

## তথ্যসূত্র

## বহিঃসংযোগ
* বন্দবেড় ইউনিয়ন — বাংলাদেশ জাতীয় তথ্য বাতায়ন

বিষয়শ্রেণী:রৌমারী উপজেলার ইউনিয়ন
যাদুরচর ইউনিয়ন

**যাদুর চর ইউনিয়ন** বাংলাদেশের রংপুর বিভাগের কুড়িগ্রাম জেলার রৌমারী উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৪৯.৭৯.৩৫। এ ইউনিয়নের মোট আয়তন ৮৬৭১ একর বা ৩৫.১০ বর্গকিলোমিটার।

## নামকরণ
যাদুরচর মৌজার নাম অনুযায়ী ইউনিয়নের নামকরণ করা হয়।

## অবস্থান

যাদুরচর ইউনিয়নের উত্তরে রৌমারী সদর, পুর্বে ভারত, দক্ষিনে রাজিবপুর উপজেলা, পশ্চিমে চিলমারী উপজেলার অষ্টমির চর ইউনিয়নের ব্রহ্মপুত্র নদ ।

## প্রশাসনিক এলাকা
যাদুর চর ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
*ওয়ার্ড নং - ০১ : দিগলাপাড়া, চাকতাবাড়ী, চাকতাবাড়ী নতুনগ্রাম, মাষ্টারপাড়া, ধনারচর।
*ওয়ার্ড নং - ০২ : গোলাবাড়ী, কাশিয়াবাড়ী, শ্রীফলগাতী, বাজারপাড়া, পূর্ব যাদুরচর।
*ওয়ার্ড নং - ০৩ : বাইমমারী, উত্তর লালকুড়া, মধ্য লালকুড়া, দক্ষিণ কাশিয়াবাড়ী, পুরাতন যাদুরচর।
*ওয়ার্ড নং - ০৪ : আকন্দপাড়া, ধনারচর নতুনগ্রাম, তিনতলী। 
*ওয়ার্ড নং - ০৫ : ধনারচর মধ্যপাড়া, ধনারচর পশ্চিমপাড়া, টেংড়া পাড়া, কাটিয়ামারী।
*ওয়ার্ড নং - ০৬ : কোমড়ভাংগী, শিবেরডাংগী, সরকারপাড়া, নয়াপাড়া, ভিটাপাড়া, পাখিউড়া। 
*ওয়ার্ড নং - ০৭ : লাঠিয়াল ডাঙ্গা, চর লাঠিয়াল ডাঙ্গা, দক্ষিণ আলগাচর, বিক্রিবিল, পাহাড়তলী, গুচ্ছগ্রাম।
*ওয়ার্ড নং - ০৮ : বকবান্দা নামাপাড়া, বকবান্দা ব্যাপাড়ীপাড়া, চরলাল কুড়া, দুবলাবাড়ী, বিক্রিবিল।
*ওয়ার্ড নং - ০৯: বিওপি খেওয়ারচর, উত্তর আলগাচর, টোপপাড়া।
## জনসংখ্যা
২০১১ সালের আদমশুমারি অনুযায়ী যাদুর চর ইউনিয়নের মোট জনসংখ্যা ছিল ৩৩৩৯৪ জন, যারা ৮১১১ টি পরিবারে বসবাস করে,  যার মধ্যে পুরুষ হল ১৬১৬৬ জন এবং নারী হল ১৭২২৮ জন।

## শিক্ষা ও সংস্কৃতি
যাদুর চর ইউনিয়নের গড় সাক্ষরতা হার ৩৩.৩%। তার মধ্যে নারী শিক্ষার হার ৩০.৮% এবং পুরুষ শিক্ষার হার ৩৬.০%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ যাদুর চর মডেল ডিগ্রি কলেজ, যাদুর চর উচ্চ বিদ্যালয় , যাদুর চর দ্বিমুখী বালিকা উচ্চ বিদ্যালয় , যাদুর চর মহিউস সুন্নাত আলিম মাদ্রাসা, কাশিয়া বাড়ি সরকারি প্রাথমিক বিদ্যালয় ইত্যাদি।

## বিভিন্ন প্রতিষ্ঠান

তহশিল অফিস- ১ টি

ডাকঘর- ১টি

ব্যাংক- ১ টি।

কলেজ = ২টি

স্কুল  = ৩৮ টি

মাদ্রাসা = ২টি

হাইস্কুল = ৫টি।

## স্বাস্থ্য

যাদুর চর ইউনিয়নে ১টি বেসরকারি হাসপাতাল, ৬টি কমিউনিটি ক্লিনিক ও ১ টি পরিবার কল্যাণ কেন্দ্র রয়েছে।

## অর্থনীতি
যাদুর চর ইউনিয়নের অর্থনীতি মূলত কৃষি নির্ভর।

হাট বাজার = ৩ টি। কর্তিমারী বাজার, সায়দাবাদ বাজার ও খেওয়ার চর বাজার।

## যোগাযোগ
রৌমারী সদর থেকে দক্ষিনে ৭ কি: মি: পরেই যাদুর চর ইউনিয়ন। এখানকার যোগাযোগ ব্যবস্থা ভালো । তবে ২০ থেকে ৩০ কিলো রাস্তা পাকা হলেও বেশিরভাগ রাস্তাই কাচা। জেলা সদরে যেতে হলে কর্তিমারী কিংবা রৌমারী নৌকা ঘাট হতে নৌকাযোগে ব্রক্ষপুত্র পাড় হয়ে চিলমারী নয়তো কুড়িগ্রাম ঘাট হতে জেলায় যেতে হয়।

## খাল ও নদী
যাদুর চর ইউনিয়নের  উল্লেখযোগ্য নদী ও খালবিলের নামঃ
নদীর নাম
# জিঞ্জিরাম নদী
# হলহলিয়া নদী
# সোনাভরি নদী
# জালছিড়া নদী
# ধরনী নদী
# কালোপানি নদী

বিলের নাম
# বেকরীবিল।
# পাটাধোয়াপাড়া বিল
# ধনার চর চরের গ্রাম বিল।
# কোমরভাঙ্গি বিল।
# পাখিউড়া বিল।
## দর্শনীয় স্থান
থাম্ব|বড়াইবাড়ি যুদ্ধে শাহাদাত বরণকারী বাংলাদেশী সৈনিকদের স্মরণে স্মৃতিসৌধ।
যাদুর চর ইউনিয়নের দর্শনীয় স্থানের মধ্যে রয়েছে:
*বড়াইবাড়ী স্মৃতিসৌধ
*পাটা ধোঁয়া শাপলা বিল
*সোনাভরি নদী

## আরও দেখুন
* বাংলাদেশের ইউনিয়ন
* বাংলাদেশে স্থানীয় সরকার
* রংপুর বিভাগ

## তথ্যসূত্র

## বহিঃসংযোগ
* যাদুর চর ইউনিয়ন — বাংলাদেশ জাতীয় তথ্য বাতায়ন

বিষয়শ্রেণী:রৌমারী উপজেলার ইউনিয়ন
মধ্য এশিয়ায় রুশ বিজয়াভিযান

**মধ্য এশিয়ায় রুশ বিজয়াভিযান** ঊনবিংশ শতাব্দীর দ্বিতীয়ার্ধে পরিচালিত হয়েছিল। যে ভূখণ্ড রুশ তুর্কিস্তান এবং পরবর্তীতে সোভিয়েত মধ্য এশিয়ার রূপ লাভ করেছিল সেটি এখন উত্তরে কাজাখস্তান, কেন্দ্রে উজবেকিস্তান, পূর্বে কিরগিজস্তান, দক্ষিণ-পূর্বে তাজিকিস্তান এবং দক্ষিণ-পশ্চিমে তুর্কমেনিস্তানে বিভক্ত। রুশদের আগমনের আগে এই ভূখণ্ডের উত্তরাংশ কাজাখ স্তেপভূমির যাযাবরদের এবং দক্ষিণাংশ বৃহত্তর ইরানের অংশ ছিল। এই ভূখণ্ডের অধিকাংশ অধিবাসী তুর্কি ভাষাগোষ্ঠির বিভিন্ন ভাষায় কথা বলত। এজন্য ভূখণ্ডটি তুর্কিস্তান নামে পরিচিত ছিল।

অষ্টাদশ শতাব্দীতে রুশরা কাজাখ স্তেপভূমিতে আধিপত্য বিস্তার শুরু করে। ১৮৩৯ সালে তারা খিভা আক্রমণ করে, কিন্তু প্রতিকূল আবহাওয়াসহ বিভিন্ন কারণে পরাজিত হয়। ১৮৪৭–১৮৫৩ সালে রুশরা আরল সাগরের উত্তরে সিরদরিয়া নদীর পূর্বতীর পর্যন্ত অনেকগুলো দুর্গ নির্মাণ করে। ১৮৪৭–১৮৬৪ সালে তারা পূর্ব কাজাখ স্তেপভূমি অতিক্রম করে এবং কিরগিজস্তানের উত্তর সীমান্ত বরাবর অনেকগুলো দুর্গ নির্মাণ করে। ১৮৬৪–১৮৬৮ সালে তারা কিরগিজস্তান থেকে দক্ষিণ দিকে অগ্রসর হয়, তাসখন্দ ও সমরকন্দ দখল করে নেয়, এবং কোকান্দ খানাত ও বুখারা আমিরাতকে আশ্রিত রাজ্যে পরিণত করে। ১৮৭৩ সালে তারা খিভা এবং ১৮৮১ সালে পশ্চিম তুর্কমেনিস্তান দখল করে। ১৮৮৪ সালে তারা মার্ভ মরূদ্যান এবং পূর্ব তুর্কমেনিস্তান অধিকার করে নেয়। ১৮৮৫ সালে রুশরা আফগানিস্তানের কাছ থেকে পাঞ্জদেহ দখল করে নেয়, কিন্তু ব্রিটিশ হস্তক্ষেপের ফলে তাদের দক্ষিণমুখী সম্প্রসারণ বন্ধ হয়। ১৮৯৩–১৮৯৫ সালে তারা দক্ষিণপূর্বে পামির উচ্চভূমি অধিকার করে এবং এর মধ্য দিয়ে মধ্য এশিয়ায় রুশ বিজয়াভিযানের সমাপ্তি ঘটে।

## ভূগোল

## প্রাথমিক যোগাযোগ

## ১৮৩৯: ব্যর্থ খিভা	 অভিযান

## ১৮৪৭–১৮৫৩: সিরদরিয়া রেখা

## ১৮৪৭–১৮৬৪: পূর্বদিকে অগ্রাভিযান

## ১৮৬৪–১৮৬৮: কোকান্দ ও বুখারার পরাজয়

## কাস্পিয়ান অঞ্চলে অভিযান

## ১৮৭৩: খিভা বিজয়

## ১৮৭৯–১৮৮৫: তুর্কমেনিস্তান অভিযান

## ১৮৭২–১৮৯৫: পূর্বাঞ্চলীয় পর্বতসমূহে অভিযান

## গ্রেট গেম

## আরো দেখুন

## তথ্যসূত্র

বিষয়শ্রেণী:রাশিয়া জড়িত যুদ্ধ
বিষয়শ্রেণী:কাজাখস্তানের ইতিহাস
অস্ট্রেলীয় টেস্ট ক্রিকেটারদের তালিকা

এটি অস্ট্রেলীয় টেস্ট ক্রিকেটারদের তালিকা সম্পর্কীয় নিবন্ধ। আন্তর্জাতিক ক্রিকেটের প্রধান কেন্দ্রবিন্দু হচ্ছে টেস্ট ক্রিকেট, যাতে টেস্ট পরিবারভূক্ত দু’টি ক্রিকেট দলের মধ্যে অনুষ্ঠিত হয়। অস্ট্রেলিয়া ১৮৭৭ সালে টেস্ট ক্রিকেটে ইংল্যান্ডের সাথে যুগ্মভাবে বিশ্বের প্রাচীনতম দল হিসেবে অদ্যাবধি অংশগ্রহণ করছে। ১৮৭৭ সালে দলটি সর্বপ্রথম টেস্ট ক্রিকেট খেলায় অংশ নেয়। ৮ জানুয়ারি, ২০২১ তারিখ পর্যন্ত ৪৬০জন ক্রিকেটার অস্ট্রেলিয়া জাতীয় ক্রিকেট দলের পক্ষে টেস্ট ক্রিকেটে অংশগ্রহণ করেছেন।

যেদিন একজন খেলোয়াড় তার প্রথম টেস্ট ক্যাপ পায়, সেই ক্রমিক অনুসারে এ তালিকাটি সাজানো। যদি একাধিক খেলোয়াড় একই টেস্ট ম্যাচে তাঁর প্রথম টেস্ট ক্যাপ পায়, সেক্ষেত্রে খেলোয়াড়দের পারিবারিক নামের বর্ণানুক্রম অনুসারে (ইংরেজি নামের বর্ণানুক্রম) তালিকাভুক্ত করা হয়েছে।

পরিসংখ্যানটি ৮ জানুয়ারি, ২০২১ তারিখ অনুযায়ী সঠিক।

## প্রারম্ভিক বছর: ১৮৭৭-৮৮

## স্বর্ণালী যুগ: ১৮৯০-১৯১৪

## যুদ্ধের মাঝামাঝি সময়কাল: ১৯১৯-৩৯

## যুদ্ধ-পরবর্তী সময়কাল: ১৯৪৬-৫৯

## ১৯৬০-এর দশক

## ১৯৭০-এর দশক

## ১৯৮০-এর দশক

## ১৯৯০-এর দশক

## ২০০০-এর দশক

## ২০১০-এর দশক

## পাদটীকা

## তথ্যসূত্র

## আরও দেখুন
* টাই টেস্ট
* টেস্ট ক্রিকেট
* ২০০০-০১ ভারত ক্রিকেট দলের বাংলাদেশ সফর

## বহিঃসংযোগ
* ক্রিকেট অস্ট্রেলিয়া
* হাউস্ট্যাট
* ক্রিকইনফো
* ক্রিকইনফোয় অস্ট্রেলিয়ার টেস্ট ব্যাটিং গড়
* ক্রিকইনফোয় অস্ট্রেলিয়ার টেস্ট বোলিং গড়

বিষয়শ্রেণী:অস্ট্রেলিয়ার টেস্ট ক্রিকেটার
বিষয়শ্রেণী:অস্ট্রেলীয় ক্রিকেটারদের তালিকা
বিষয়শ্রেণী:টেস্ট ক্রিকেটারদের তালিকা
স্যাটার্ন ফাইভ

**স্যাটার্ন ফাইভ** ( যা *স্যাটার্ন ফাইভ* নামে উচ্চারিত হয়) হচ্ছে মনুষ্যবাহী, একবার ব্যবহারযোগ্য রকেট যা নাসা কর্তৃক ১৯৬৭ থেকে ১৯৭৩ সাল পর্যন্ত ব্যবহৃত হয়েছিলো। মানুষের চাঁদে যাওয়ার অভিযান সম্পন্নের উদ্দেশ্যে পরিচালিত অ্যাপোলো প্রোগ্রামের অংশ হিসেবে এই তিন পর্ব বিশিষ্ট তরল জ্বালানী চালিত অত্যন্ত ভারি উৎপেক্ষপনযানটি তৈরি করা হয়, যা পরে মার্কিন যুক্তরাষ্ট্রের প্রথম স্পেস স্টেশন স্কাইল্যাব উৎক্ষেপনেও ব্যবহৃত হয়। স্যাটার্ন ফাইভ কেনেডি স্পেস সেন্টার থেকে কোনো ক্রু বা পেলোড হারানো ব্যতিরেকে সর্বমোট ১৩ বার উৎক্ষেপিত হয়। এটি এখন পর্যন্ত বিশ্বের সবচেয়ে লম্বা, ভারী, এবং সবচেয়ে বেশি ইমপালসসম্পন্ন রকেট যা ব্যবহার করার পর্যায় পর্যন্ত নিয়ে আসা গেছে। একই সাথে স্যাটার্ন ফাইভ এখন পর্যন্ত সবচেয়ে বেশি (১,৪০,০০০ কেজি) পেলোড নিম্ন পৃথিবী কক্ষপথ পর্যন্ত নিয়ে যাওয়ার রেকর্ডটির অধিকারী। এই পেলোডের মধ্যে ছিলো রকেটটির তৃতীয় পর্ব ও চাদের পৌঁছানোর জন্য অ্যাপোলো কমান্ড/সার্ভিস মডিউল ও লুনার মডিউলের জন্য অব্যবহৃত জ্বালানী।

স্যাটার্ন ফাইভ, স্যাটার্ন পরিবারের সবচেয়ে বড় রকেট যার নকশা প্রণয়ন করা হয়েছিলো ভের্নার ফন ব্রাউন ও আর্থার রুডোলফের তত্ত্বাবধানে। যুক্তরাষ্ট্রের আলাবামার হান্টসভিলে অবস্থিত মার্শাল স্পেস ফ্লাইট সেন্টারে এই কার্যক্রম পরিচালিত হয়। রকেটটির বিভিন্ন অংশ নির্মাণে অংশগ্রহণকৃত কোম্পানিগুলোর মধ্যে বোয়িং, নর্থ অ্যামেরিকান এভিয়েশন, ডগলাস এয়াক্র্যাফট কোম্পানি, আইবিএম ছিলো অন্যতম।

## টীকা


## তথ্যসূত্র
কালো কার্প

**কালো কার্প** (বৈজ্ঞানিক নাম: *Mylopharyngodon piceus*) (ইংরেজি: **Black carp**) হচ্ছে **Cyprinidae** পরিবারের *Mylopharyngodon* গণের একটি স্বাদুপানির মাছ। এ মাছকে স্মেল কার্প নামেও ডাকা হয়।

## বর্ণনা
গ্রাসকার্পের মতো দেহাকৃতির এ মাছের পৃষ্ঠ ও পাখনা কালো এবং অঙ্কীয় দিক ধূসর বর্ণের হয়ে থাকে।সারা দেহ শক্ত আঁশে আবৃত।এদের উন্নতমানের মেলারিফরম দাঁত বিদ্যমান, যা শামুক চূর্ণ করতে ব্যবহৃত হয়।পানির নিচের স্তরে বাস করে এবং ছোট অবস্থায় জুপ্লাংক্টন ও আর্থোপোডস এর লার্ভা ও ডিম খেয়ে থাকে। বড় হলে শামুক ও জলজ পোকা খেয়ে থাকে।

## বিস্তৃতি
কালো কার্প এর আদি নিবাস পূর্ব সাইবেরিয়া হতে দক্ষিণ চীনের আমুর নদী পর্যন্ত। ১৯৮৩ সালে প্রথমবারের মতো ঘাস ও শামুক নিয়ন্ত্রণে বাংলাদেশে নিয়ে আসে মৎস্য অধিদপ্তর ।

## প্রজনন
এরা প্রবাহমান নদীতে ডিম দেয়। আবার সহজেই হ্যাঁচারিতে কৃত্রিম প্রজননের মাধ্যমে পোনা উৎপাদন সম্ভব। 
## পুষ্টি গুণাগুণ
প্রতি ১০০ গ্রাম মাছে আছে,১৮.৫ গ্রাম প্রোটিন, ১.১ গ্রাম চর্বি,৩৮২ মিলিগ্রাম ফসফরাস ও ৩৩৫ মিলিগ্রাম ক্যালসিয়াম।

## বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকায় এই প্রজাতিটি অন্তর্ভুক্ত নয়।

## আরও দেখুন
* বাংলাদেশের মাছের তালিকা
* বাংলাদেশের স্বাদুপানির মাছের তালিকা
* বাংলাদেশের সংরক্ষিত মাছের তালিকা

## তথ্যসূত্র




বিষয়শ্রেণী:স্বাদু পানির মাছ
বিষয়শ্রেণী:চীনের মাছ
বিষয়শ্রেণী:রাশিয়ার মাছ
বিষয়শ্রেণী:ভিয়েতনামের মাছ
বিষয়শ্রেণী:চীনের স্বাদু পানির মাছ
বিষয়শ্রেণী:১৮৪৬-এ বর্ণিত মাছ
স্মরণজিৎ চক্রবর্তী

**স্মরণজিৎ চক্রবর্তী** বর্তমান বাংলা সাহিত্যের এক উল্লেখযোগ্য লেখক। তরুণ তরুণীদের মধ্যে তিনি ভীষণ জনপ্রিয়। কবিতা দিয়ে তার লেখালিখির শুরু। প্রথম ছোটগল্প প্রকাশিত হয় 'উনিশ কুড়ি' পত্রিকার প্রথম সংখ্যায়। প্রথম উপন্যাস 'পাতাঝরার মরশুমে'। তার সৃষ্ট এক অনবদ্য চরিত্র অদম্য সেন। তার শখ বলতে কবিতা, বই, মুভিজ আর ফুটবল।

## জন্ম

স্মরণজিৎ চক্রবর্তীর জন্ম ১৯ জুন,১৯৭৬ কলকাতায়। বর্তমানে তিনি দক্ষিণ কলকাতার বাসিন্দা। তিনি পৈতৃক ব্যবসার সঙ্গে যুক্ত আছেন।

## শিক্ষা

স্মরণজিৎ চক্রবর্তী নঙ্গী হাইস্কুল থেকে উচ্চ-মাধ্যমিক পাশ করে ইঞ্জিনিয়ারিং-এ ভর্তি হন। কিন্তু কিছুদিন পর পড়া ছেড়ে দেন। তারপর কলকাতা বিশ্ববিদ্যালয় থেকে ইংরেজিতে স্নাতক হন।

## উপন্যাস
* পাতাঝরার মরশুমে (২০০৭)
*ক্রিসক্রস (২০০৮)
* আমাদের সেই শহরে (২০০৯)
* পালটা হাওয়া (২০০৯)
* বুদ্বুদ (২০১০)
* পাখিদের শহরে যেমন (২০১১)
* এটুকু বৃষ্টি (২০১১)
* ফিঙে (২০১২)
*আলোর গন্ধ (২০১৩)
* বৃত্ত (২০১৩)
*ফুরায় শুধু চোখে (২০১৪)
* কম্পাস (২০১৫)
*ওম (২০১৫)
* মোম-কাগজ (২০১৬)
*দোয়েল সাঁকো (২০১৭)
* ফানুস (২০১৭)
* জোনাকিদের বাড়ি (২০১৭)
*  হিমযুগ (২০১৮)
*  অসম্পূর্ণ (২০১৯)
*  সেফটিপিন (২০২০)
*  বাবুই (২০২১)
*  ছাতিম (২০২১)
* চুয়ান্ন (২০২১)

এখানে সাল দেওয়া হয়েছে প্রথম প্রকাশকালের অর্থাৎ যখন প্রথম প্রকাশ হয়েছিল (কোনো পত্রিকাতে, গ্রন্থাকারে নয়)।

## কাব্যগ্রন্থ
* আমার গোপন কলকাতাকে (১৯৯৬-৯৭)
* এসো, সুসময় (২০০০)
* যিশু, পিকু... আধক্ষ্যাপা রাজা (২০০১)
* পরিগন্ধের শহর (২০১১)
* দেবতার চিলেকোঠা (২০১৮)
* নীল-হলুদ মাফলারের কাছে (২০১৮)
* একটা জীবন তোমায় ছাড়া (২০২০)
* সারাজীবনের মতো (২০২০)
* নিজেকে বোঝাই নিস্পৃহ (২০২১)
* চার প্রহরের কবিতা (২০২১)
* বিস্কুট রঙের বাড়ি (২০২২)
* যেটুকু আমার নয় (২০২২)
* অমন চাঁদের রাত (২০২৩)
* কুয়াশার টয় ট্রেন (২০২৩)
* মনখারাপের সমস্ত বন্ধুকে (২০২৪)
* একটা ছোট বই (২০২৪)
* কাঠের জাহাজ (২০২৫)

## গল্প সংকলন

* উনিশ কুড়ির প্রেম (২০০৮)
* অদম্য (২০১৩)
* অদম্য ২ (২০১৬)
* অদম্য ৩ (২০১৯)
* প্রেমের উনিশ কুড়ি (২০১৬)
* পঞ্চাশটি গল্প (২০২৩)

## কিশোর উপন্যাস

* ওয়ারেন দাদুর ধাঁধাবাক্স(২০১৬)
* অতল জলের বন্ধ(২০১৬)
*সাদা সোনার দেশে (২০২০)

* নিঃসঙ্গ প্রহরী (২০২১)

## স্মৃতিকথা

* ঝাল লজেন (২০২৪)

## পুরস্কার

* *শূন্য পথের মল্লিকা*  উপন্যাসের জন্য ২০২৫ সালে পেয়েছেন আনন্দ পুরস্কার (১৪৩১)।

## তথ্যসূত্র

বিষয়শ্রেণী:১৯৭৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় লেখক
বিষয়শ্রেণী:বাঙালি লেখক
বিষয়শ্রেণী:২১শ শতাব্দীর ভারতীয় কবি
বিষয়শ্রেণী:বাংলা ভাষার লেখক
বিষয়শ্রেণী:কলকাতার লেখক
বিষয়শ্রেণী:বাঙালি পুরুষ কবি
বিষয়শ্রেণী:২১শ শতাব্দীর ভারতীয় পুরুষ লেখক
থুইতা পুঁটি

**থুইতা পুঁটি** (বৈজ্ঞানিক নাম: *Osteochilus vittatus*) (ইংরেজি: ** is bonylip barb** বা **hard-lipped barb** বা **silver sharkminnow**) হচ্ছে **Cyprinidae** পরিবারের *Osteochilus* গণের একটি স্বাদুপানির মাছ।

## বর্ণনা

## বিস্তৃতি
এ প্রজাতির মাছ বাংলাদেশ ছাড়াও এশিয়ার মেকং এবং চাও ফ্রায়া অববাহিকা, মালয় পেনিসুলা, সুমাত্রা, জাভা এবং বোর্নিওতে পাওয়া যায়।

## স্বভাব ও আবাস্থল
থুইতা পুঁটি মিঠা পানিতে বাস করে। নিম্নভূমি, জলাভূমি, হ্রদ, পিট জলাভূমি, নদী এবং পাহাড়ি স্রোতের জলাভূমিতে থাকে। এটি সাধারণত কর্দমাক্ত থেকে বালুকাময় পাথুরে নীচের সাথে ধীর-প্রবাহিত বড় স্রোতের সাথে যুক্ত।

## খাদ্যাভ্যাস
প্রাপ্তবয়স্করা জলজ উদ্ভিদ এবং বিশেষ করে গাছের শিকড় (হাইড্রিলা ভার্টিসিলাটা *Hydrilla*), এককোষী শৈবাল এবং কিছু ক্রাস্টেসিয়ান খায়।

## বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।

## আরও দেখুন
* বাংলাদেশের মাছের তালিকা
* বাংলাদেশের স্বাদুপানির মাছের তালিকা
* বাংলাদেশের সংরক্ষিত মাছের তালিকা

## তথ্যসূত্র




বিষয়শ্রেণী:স্বাদু পানির মাছ
বিষয়শ্রেণী:এশিয়ার মাছ
বিষয়শ্রেণী:ইন্দোনেশিয়ার মাছ
বিষয়শ্রেণী:মিয়ানমারের মাছ
বিষয়শ্রেণী:কম্বোডিয়ার মাছ
বিষয়শ্রেণী:চীনের স্বাদু পানির মাছ
বিষয়শ্রেণী:ইন্দোনেশিয়ার স্বাদু পানির মাছ
বিষয়শ্রেণী:লাওসের মাছ
বিষয়শ্রেণী:মালয়েশিয়ার স্বাদু পানির মাছ
বিষয়শ্রেণী:থাইল্যান্ডের মাছ
বিষয়শ্রেণী:ভিয়েতনামের মাছ
লোহাছুরা

**লোহাছুরা** বা **কেটি** বা **ঢেলা** বা **দীপালী** (বৈজ্ঞানিক নাম: *Osteobrama cotio*) (ইংরেজি: **Cotio**) হচ্ছে **Cyprinidae** পরিবারের *Osteobrama* গণের একটি স্বাদুপানির মাছ।

## বর্ণনা

## বিস্তৃতি
লোহাছুরা মাছ বাংলাদেশ, ভারত, নেপাল ও পাকিস্তান অঞ্চলে পাওয়া যায়।

## বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে বিপন্ন হিসেবে বিবেচিত।

## আরও দেখুন
* বাংলাদেশের মাছের তালিকা
* বাংলাদেশের স্বাদুপানির মাছের তালিকা
* বাংলাদেশের সংরক্ষিত মাছের তালিকা

## তথ্যসূত্র




বিষয়শ্রেণী:স্বাদু পানির মাছ
বিষয়শ্রেণী:বাংলাদেশের মাছ
বিষয়শ্রেণী:ভারতের মাছ
বিষয়শ্রেণী:নেপালের মাছ
বিষয়শ্রেণী:পাকিস্তানের মাছ
বিষয়শ্রেণী:১৮২২-এ বর্ণিত মাছ
কাঞ্চন পুঁটি

**কাঞ্চন পুঁটি** বা **টাকা পুঁটি** বা **ময়না পুঁটি** (বৈজ্ঞানিক নাম: *Puntius conchonius*) হচ্ছে *[[সিপ্রিনিডি]]* (*Cyprinidae*) পরিবারের *পানটিয়াস* (*Puntius*) গণের একটি স্বাদুপানির মাছ।

## বর্ণনা
কাঞ্চন পুঁটির দেহ লম্বা, রুপালি বর্ণের, পিঠে কালো। অন্যান্য পুঁটির চেয়ে পুরু ও চওড়া। এই প্রজাতির দৈর্ঘ্যে ৬ ইঞ্চি (১৪ সেমি) পর্যন্ত বৃদ্ধি পায়। গভীরভাবে কাঁটাযুক্ত লেজ থাকে, যা তাদের শরীরের অনুপাতে বড় হয়। সঙ্গমের সময় তাদের রঙ আরও গাঢ় হয়। পুরুষদের রঙ বেশি স্পন্দনশীল এবং মেয়ে মাছ রঙ কিছুটা মোটা। এছাড়াও মনে রাখবেন যে পুরুষদের ক্ষেত্রে মেয়ে মাছের পাখনায় কোন কালো রঙ থাকে না। তাদের ওজন ৩৪০ গ্রাম (১২ আউন্স) পর্যন্ত হতে পারে যখন সম্পূর্ণভাবে বড় হয় কিন্তু বয়ঃসন্ধিকালে তাদের ওজন অনেক কম হতে পারে। তারা ৬৩.৫ মিমি (২.৫ ইঞ্চি) এ পরিপক্ক হয়।

## বিস্তৃতি
বাংলাদেশ, ভারত, নেপাল, পাকিস্তান এবং আফগানিস্তান অঞ্চলে এ মাছ পাওয়া যায়। এ মাছ পৃথিবীব্যাপী পরিচিত।

## খাদ্যাভ্যাস
তারা সর্বভুক। খাদ্য হিসাবে কেঁচো, পোকামাকড়, ক্রাস্টেসিয়ান এবং উদ্ভিদকণা খায়। তাদের জীবনকাল ৫ বছর পর্যন্ত।

## বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে হুমকির সম্মুখীন নয়।

## আরও দেখুন
* বাংলাদেশের মাছের তালিকা
* বাংলাদেশের স্বাদুপানির মাছের তালিকা
* বাংলাদেশের সংরক্ষিত মাছের তালিকা

## তথ্যসূত্র

বিষয়শ্রেণী:স্বাদু পানির মাছ
বিষয়শ্রেণী:বাংলাদেশের মাছ
বিষয়শ্রেণী:ভারতের মাছ
বিষয়শ্রেণী:নেপালের মাছ
বিষয়শ্রেণী:পাকিস্তানের মাছ
বিষয়শ্রেণী:আফগানিস্তানের মাছ
বিষয়শ্রেণী:১৮২২-এ বর্ণিত মাছ
গিলি পুঁটি

**গিলি পুঁটি** বা **সোনালী পুঁটি** (বৈজ্ঞানিক নাম: *Puntius gelius*) (ইংরেজি: **Golden barb**) হচ্ছে **Cyprinidae** পরিবারের *Puntius* গণের একটি স্বাদুপানির মাছ।

## বর্ণনা
দেহ মাঝারি ও চাপা। শরীর লালচে-বাদামি বর্ণের হয়। এদের লেজের উপর কালো ডোরা থাকে এবং সামনের পৃষ্ঠ পাখনার গোড়ায় গাঢ় কালো ফোঁটা।

## বিস্তৃতি
বাংলাদেশ, ভারত, পাকিস্তান অঞ্চলে এ মাছ পাওরা যায়।

## বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।

## আরও দেখুন
* বাংলাদেশের মাছের তালিকা
* বাংলাদেশের স্বাদুপানির মাছের তালিকা
* বাংলাদেশের সংরক্ষিত মাছের তালিকা

## তথ্যসূত্র




বিষয়শ্রেণী:স্বাদু পানির মাছ
বিষয়শ্রেণী:বাংলাদেশের মাছ
বিষয়শ্রেণী:ভারতের মাছ
বিষয়শ্রেণী:পাকিস্তানের মাছ
বিষয়শ্রেণী:১৮২২-এ বর্ণিত মাছ
সরিষাবাড়ী কলেজ

থাম্ব|সরিষাবাড়ী কলেজ
**সরিষাবাড়ী অনার্স কলেজ** বা **সরিষাবাড়ী কলেজ**, জামালপুর জেলার সরিষাবাড়ী উপজেলায় অবস্থিত, জেলার দ্বিতীয় বৃহত্তম কলেজ। সরিষাবাড়ীর উপজেলা পরিষদ সংলগ্ন পৌরসভার প্রাণ কেন্দ্রের অত্যন্ত মনোরম পরিবশে কলেজটি অবস্থিত।  ১৯৬৭ সালের ১লা জুলাই প্রায় ১১ একর জমির উপর এই কলেজটি প্রতিষ্ঠিত হয়। 

থাম্ব|ভবন সমুহ
থাম্ব|সরিষাবাড়ী অনার্স কলেজ
**সরিষাবাড়ী কলেজ** বাংলাদেশের জামালপুর জেলার সরিষাবাড়ী উপজেলায় অবস্থিত একটি প্রধান শিক্ষা প্রতিষ্ঠান। এটি ১৯৬৭ সালে প্রতিষ্ঠিত হয় এবং বর্তমানে এটি উচ্চ মাধ্যমিক এবং স্নাতক স্তরে বিভিন্ন বিষয়ে শিক্ষা প্রদান করছে। 

## ইতিহাস
সরিষাবাড়ী কলেজ প্রতিষ্ঠিত হয় ১৯৬৭ সালে, যখন সরিষাবাড়ী অঞ্চলে উচ্চশিক্ষার সুযোগ অত্যন্ত সীমিত ছিল। স্থানীয় গণ্যমান্য ব্যক্তিদের উদ্যোগ এবং জনগণের আর্থিক সহায়তায় এই কলেজ প্রতিষ্ঠিত হয়। প্রাথমিকভাবে এটি উচ্চ মাধ্যমিক পর্যায়ে শিক্ষাদান শুরু করে, কিন্তু পরে জাতীয় বিশ্ববিদ্যালয়ের অধীনে স্নাতক (সম্মান ও পাস) এবং ডিগ্রি কোর্স চালু হয়। 

## একাডেমিক বিভাগ
সরিষাবাড়ী কলেজে নিম্নলিখিত বিভাগে শিক্ষা প্রদান করা হয়:
* বিজ্ঞান
* মানবিক
* ব্যবসায় শিক্ষা  
স্নাতক স্তরে বাংলা, ইংরেজি, অর্থনীতি এবং রাষ্ট্রবিজ্ঞানসহ বিভিন্ন বিষয়ে পাঠক্রম চালু রয়েছে।  

## অবকাঠামো
সরিষাবাড়ী কলেজটি একটি মনোরম ক্যাম্পাসে অবস্থিত। এর প্রধান অবকাঠামো এবং সুযোগ-সুবিধার মধ্যে রয়েছে:
* প্রধান একাডেমিক ভবন
* বিজ্ঞান গবেষণাগার
* আধুনিক কম্পিউটার ল্যাব
* সমৃদ্ধ গ্রন্থাগার
* খেলার মাঠ এবং ক্রীড়া সুবিধা
* ছাত্রাবাস

## অধ্যক্ষ ও পরিচালনা
কলেজের বর্তমান অধ্যক্ষ ড. আব্দুর রহমান। তাঁর নেতৃত্বে প্রতিষ্ঠানটি শিক্ষার মানোন্নয়নে কাজ করে যাচ্ছে। পরিচালনা পর্ষদের সভাপতিসহ অন্যান্য সদস্যরাও প্রতিষ্ঠানটির উন্নয়নে ভূমিকা রাখছেন।  

## লোগো ও প্রতীক
সরিষাবাড়ী কলেজের লোগোতে শিক্ষার আলোকে প্রতীকীভাবে তুলে ধরা হয়েছে। লোগোতে একটি খোলা বই, আলো জ্বালানো একটি মশাল এবং প্রতিষ্ঠার সাল উল্লেখিত আছে, যা প্রতিষ্ঠানটির শিক্ষার প্রতি প্রতিশ্রুতিকে নির্দেশ করে।

## যোগাযোগ
* ঠিকানা: সরিষাবাড়ী, জামালপুর
* অধ্যক্ষের মোবাইল: ০১৭১২-০৭৭৫৮৮  
* ইমেইল: principalsbaricollege@gmail.com  
* অফিসিয়াল ওয়েবসাইট: সরিষাবাড়ী কলেজ

## উল্লেখযোগ্য তথ্য
সরিষাবাড়ী কলেজ স্থানীয় এবং জাতীয় পর্যায়ে শিক্ষার ক্ষেত্রে অসামান্য ভূমিকা পালন করে আসছে। এটি ছাত্র-ছাত্রীদের নৈতিকতা, সৃজনশীলতা এবং নেতৃত্ব গুণাবলিকে বিকশিত করার লক্ষ্য নিয়ে কাজ করছে।

## বাহ্যিক সংযোগ
* সরিষাবাড়ী কলেজের অফিসিয়াল ওয়েবসাইট
* [জাতীয় বিশ্ববিদ্যালয়ের প্রোফাইল পেজ](https://www.nu.ac.bd )

বিষয়শ্রেণী:বাংলাদেশের মহাবিদ্যালয়
বিষয়শ্রেণী:জামালপুর জেলা
বিষয়শ্রেণী:১৯৬৭ সালে প্রতিষ্ঠিত শিক্ষা প্রতিষ্ঠান

## অবকাঠামো
কলেজে ৩টি দ্বিতল ভবন, ২টি টিনশেট ভবন, ১টি অধ্যক্ষের বাসভবন, ১টি ছাত্রাবাস, ১টি গ্রন্থাগার, ১টি মসজিদ এবং পাশেই রয়েছে বিশাল খেলার মাঠ। কলেজ ক্যাম্পাসে রয়েছে বিভিন্ন প্রজাতির প্রায় ২ হাজার বৃক্ষ। অপরদিকে রয়েছে ২টি বিরাট পুকুর (১টি ঘাট বাধাঁনো) এবং পাশেই শহীদ মিনার।

## জনবল ও শিক্ষার্থী
বর্তমানে এ কলেজে সব মিলে প্রায় সাড়ে ৪ হাজার শিক্ষার্থী  এবং ৮৭ জন সুদক্ষ শিক্ষক-কর্মচারী রয়েছে। উচ্চ মাধ্যমিক ও ডিগ্রী পর্যায়ের পরীক্ষায় ফলাফল সন্তোষজনক।

## তথ্যসূত্র

বিষয়শ্রেণী:১৯৬৭-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:জামালপুর জেলার শিক্ষাপ্রতিষ্ঠান
বিষয়শ্রেণী:অসম্পূর্ণ
অমলা শংকর

**অমলা শংকর** (২৭ জুন ১৯১৯  - ২৪ জুলাই ২০২০) একজন ভারতীয় ব্যালে নর্তকী। উনি উদয় শঙ্করের স্ত্রী, আনন্দশংকর ও মমতাশংকরের মা এবং রবিশঙ্করের ভ্রাতৃজায়া হন। অমলাশংকর উদয়শংকর পরিচালিত ছায়াছবি কল্পনাতে অভিনয় করেন। ২০২০ সালের ২৪ জুলাই শুক্রবার ভারতের পশ্চিমবঙ্গে কলকাতায় তার মৃত্যু হয়। মৃত্যুকালে বয়স ছিল ১০১ বছর।

## জীবনী
অমলা শঙ্কর ১৯১৯ সালের ২৭ জুনে অমলা নন্দী নামে জন্মগ্রহণ করেছিলেন মাগুরা জেলার বাটাজোড় গ্রামে। তার বাবা অক্ষয় কুমার নন্দী চান তার সন্তানরা প্রকৃতি এবং গ্রাম বিষয়ে আগ্রহী হন  ১৯৩১ সালে, যখন তিনি ১১ বছর বয়সে প্যারিসে আন্তর্জাতিক প্রদর্শনীতে গিয়েছিলেন, সেখানে তিনি উদয় শঙ্কর এবং তার পরিবারের সাথে দেখা করেন। অমলা তখন ফ্রক পরিহিতা ছিলেন। উদয় শঙ্করের মা হেমঙ্গিনী দেবী তাকে শাড়ি পড়তে দিয়েছিলেন। অমলা, উদয় শঙ্করের নৃত্যের অনুষ্ঠানে যোগ দিয়েছিলেন এবং সারা বিশ্ব জুড়ে অভিনয় করেছিলেন।

## কল্পনা
থাম্ব|কল্পনা, উদয় শঙ্কর ও অমলা শঙ্কর অভিনীত ১৯৪৮ সালের ছবি
অমলা শঙ্কর কল্পনা (১৯৪৮) ছবিতে অভিনয় করেছিলেন। ছবিটি রচনা, সহ-প্রযোজনা, পরিচালনা করেছিলেন উদয় শঙ্কর, যিনি ছবিতেও উপস্থিত ছিলেন। অমলা, উমার চরিত্রে অভিনয় করেছিলেন। অমলা শঙ্কর ২০১২ সালের কান চলচ্চিত্র উৎসবে অংশ নিয়েছিলেন যেখানে ছবিটি প্রদর্শিত হয়েছিল অমলা শঙ্কর একটি সাক্ষাত্কারে বলেছিলেন- "২০১২ কান ফিল্ম ফেস্টিভাল ... আমি কান ফিল্ম ফেস্টিভালের সর্বকনিষ্ঠ চলচ্চিত্র তারকা হিসাবে এসেছি... আমি ৮১ বছর পরে কানে আবার এলাম"।

## পুরস্কার
* নৃত্য এর জন্য ২০১১ সালে বঙ্গবিভূষণ পশ্চিমবঙ্গ সরকার প্রদত্ত পুরস্কার। হাজার ১৯৯১ সালে তিনি ভারত সরকারের পদ্মভূষণ সম্মানে সম্মানিত হন

## তথ্যসূত্র

বিষয়শ্রেণী:১৯১৯-এ জন্ম
বিষয়শ্রেণী:২০২০-এ মৃত্যু
বিষয়শ্রেণী:পশ্চিমবঙ্গের নৃত্যশিল্পী
বিষয়শ্রেণী:মাগুরা জেলার ব্যক্তি
বিষয়শ্রেণী:ভারতীয় নারী নৃত্যশিল্পী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:ভারতীয় শতবর্ষী নারী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:বাঙালি ব্যক্তি
বিষয়শ্রেণী:বঙ্গবিভূষণ প্রাপক
বিষয়শ্রেণী:২০শ শতাব্দীর ভারতীয় নৃত্যশিল্পী
বিষয়শ্রেণী:বাঙালি নারী শিল্পী
বিষয়শ্রেণী:পশ্চিমবঙ্গের নারী শিল্পী
বিষয়শ্রেণী:২০শ শতাব্দীর ভারতীয় নারী শিল্পী
ফুটানি পুঁটি

**ফুটানি পুঁটি** (বৈজ্ঞানিক নাম: *Puntius phutunio*) (ইংরেজি: **spottedsail barb** বা **dwarf barb** বা **phutuni barb** বা **pygmy barb**) হচ্ছে **Cyprinidae** পরিবারের *Puntius* গণের একটি স্বাদুপানির মাছ।

## বর্ণনা
দেহ হালকা সবুজ-রুপালি বর্ণের। এ মাছ প্রায় ১২ সেমি পর্যন্ত লম্বা হয়।

## বিস্তৃতি
ফুটানি পুঁটি এশিয়ার মাছ। এই মাছ বাংলাদেশ, ভারত, মায়ানমার, পাকিস্তান অঞ্চলে পাওরা যায়।

## বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে হুমকির সম্মুখীন নয়।

## আরও দেখুন
* বাংলাদেশের মাছের তালিকা
* বাংলাদেশের সংরক্ষিত মাছের তালিকা
* বাংলাদেশের স্বাদুপানির মাছের তালিকা

## তথ্যসূত্র




বিষয়শ্রেণী:স্বাদু পানির মাছ
বিষয়শ্রেণী:বাংলাদেশের মাছ
বিষয়শ্রেণী:ভারতের মাছ
বিষয়শ্রেণী:মিয়ানমারের মাছ
বিষয়শ্রেণী:পাকিস্তানের মাছ
বিষয়শ্রেণী:১৮২২-এ বর্ণিত মাছ
বৈদূর্য্য রহস্য

***বৈদূর্য্য রহস্য*** হলো একটি রহস্যকাহিনীমূলক ভারতীয় বাংলা চলচ্চিত্র যা ১৯৮৫ সালে মুক্তি পেয়েছিল। এই ছবির পরিচালক, কাহিনীকার ও সঙ্গীত পরিচালক তপন সিংহ। সরস্বতী চিত্রমের ব্যানারে ছবিটির প্রযোজক ছিলেন সুখেন্দু বিকাশ গোপ।

## অভিনয়
বসন্ত চৌধুরী, মুনমুন সেন, তাপস পাল, মনোজ মিত্র, দুলাল লাহিড়ী, রমেন রায়চৌধুরী, আলপনা গোস্বামী, ভীষ্ম গুহঠাকুরতা, নির্মলকুমার।

## কাহিনী
একটি বিখ্যাত কৃষ্ণমন্দিরে রক্ষিত মহামূল্যবান বৈদুর্য মণি চুরি হয়ে গেলে ইনসুরেন্স কোম্পানি তদন্ত করার ভার দেয় হিন্দুস্থান ডিটেকটিভ এজেন্সিকে। সংস্থার প্রধান মদন বোস তার সহকারীকে নিয়ে মন্দিরে আসেন এবং দেখেন বহু মানুষ কৃষ্ণমন্দিরে নিয়মিত আসে ভক্তিভরে, যাদের মধ্যে দুজন তরুনী মন্দিরেই থাকা শুরু করে। মন্দিরে থাকে অপর এক তরুন গবেষক। মদন বোস ফিরে যান এবং তদন্তের ভার নেয় পুলিশ। ইতোমধ্যে দুই তরুনী নিজেরাই গোপনে খোঁজ নিতে শুরু করে মন্দিরের ভেতর থেকে। তারা বুঝতে পারে বৈদুর্য মণি শুধু নয়, মূর্তির গায়ের মূল্যবান মুক্তোও ক্রমশ বাইরে পাচার হচ্ছে এবং ভেতরের কোনো ক্ষমতাবান ব্যক্তি এর সাথে জড়িত। মন্দিরের প্রধান মোহান্ত মহারাজের চালচলনের সম্প্রতি পরিবর্তন হয়েছে তা জানায় বৃদ্ধ মালি চরনদাস। এরপরই চরনদাস এক রাত্রে খুন হয় অজ্ঞাত মুখোশধারী আততায়ীর হাতে। পুলিশ এবং গোয়েন্দা সংস্থার প্রধান শেষ দৃশ্যে আততায়ী ও চোরকে চিহ্নিত করেন। দুই তরুনীর আসল নাম সঙ্গীতা ও রংগিতা। তারা আসলে গোয়েন্দা সংস্থার তুখোড় কর্মী।

## তথ্যসূত্র

বিষয়শ্রেণী:বাংলা ভাষার চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:রহস্য চলচ্চিত্র
বিষয়শ্রেণী:১৯৮০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:ভারতীয় গোয়েন্দা চলচ্চিত্র
বিষয়শ্রেণী:ভারতীয় অপরাধমূলক রোমাঞ্চকর চলচ্চিত্র
বিষয়শ্রেণী:১৯৮৫-এর চলচ্চিত্র
বেগম জান (চলচ্চিত্র)

***বেগম জান*** সৃজিত মুখোপাধ্যায় পরিচালিত ২০১৭ সালের ভারতীয় হিন্দি ভাষার নাট্য চলচ্চিত্র। ছবিটি একই পরিচালকের বাংলা ভাষার চলচ্চিত্র *[[রাজকাহিনী (চলচ্চিত্র)|রাজকাহিনী]]*র হিন্দি পুনঃনির্মাণ। ছবিটি প্রযোজনা করেছেন মুকেশ ভাট, বিশেষ ভাট ও প্লে এন্টারটেইনমেন্ট। এই চলচ্চিত্রের শ্রেষ্ঠাংশে রয়েছেন বিদ্যা বালান, ইলা অরুণ, গওহর খান প্রমুখ।

চলচ্চিত্রটি ২০১৭ সালের ১৪ এপ্রিল ভারতে মুক্তি পায়। ছবিটি মধ্যম মানের ব্যবসা করে এবং নির্মাণ ব্যয় তুলতে সক্ষম হয়।

## শ্রেষ্ঠাংশে

* বিদ্যা বালান - বেগম জান
* ইলা অরুণ - আম্মা
* নাসিরুদ্দিন শাহ্ - রাজা সাহেব
* রাজিত কাপুর - ইলিয়াস খান
* আশীষ বিদ্যার্থী - হরি প্রসাদ
* গওহর খান - রুবিনা
* পল্লবী শারদা - গুলাবো
* প্রিয়াঙ্কা সেতিয়া - জমিলা
* রিধীমা তিওয়ারী - আম্বা
* ফ্লোরা সাইনি - ময়না
* রবীজা চৌহান - লতা
* পুনম রাজপুত - রানী
* মিষ্টি চক্রবর্তী - শবনম
* গ্রেসি গোস্বামী - লাডলি
* পিতোবাস ত্রিপাঠী - সুরজিৎ
* তোরাল রসপুত্র
* সুমিত নিজাওয়ান - সলিম
* চাঙ্কি পাণ্ডে - কবির

## সঙ্গীত
বেগম জান চলচ্চিত্রের সঙ্গীত পরিচালনা করেছেন অনু মালিক। গানের কথা লিখেছন কৌসার মুনির। গানের অ্যালবাম প্রকাশিত হয় টাইমস মিউজিক এর ব্যানারে। আশা ভোঁসলের গাওয়া "প্রেম মে তোহরে" গানটি ২০১৭ সালের ১৪ ফেব্রুয়ারি প্রথম প্রকাশিত হয়। দ্বিতীয় গান "আজাদিয়া"য় কণ্ঠ দেন সোনু নিগম এবং রাহাত ফতেহ আলী খান।

### গানের তালিকা

## তথ্যসূত্র

## বহিঃসংযোগ
*  
* 

বিষয়শ্রেণী:হিন্দি ভাষার চলচ্চিত্র
বিষয়শ্রেণী:২০১৭-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:ভারতীয় নাট্য চলচ্চিত্র
বিষয়শ্রেণী:ভারতীয় পুনঃনির্মিত চলচ্চিত্র
বিষয়শ্রেণী:ভারতীয় হিন্দি ভাষার চলচ্চিত্র
বিষয়শ্রেণী:সৃজিত মুখোপাধ্যায় পরিচালিত চলচ্চিত্র
বিষয়শ্রেণী:আনু মালিক সুরারোপিত চলচ্চিত্র
বিষয়শ্রেণী:মুম্বইয়ের পটভূমিতে চলচ্চিত্র
বিষয়শ্রেণী:ভারতে পতিতাবৃত্তি সম্পর্কে চলচ্চিত্র
বিষয়শ্রেণী:পাঞ্জাব, ভারতের পটভূমিতে চলচ্চিত্র
বিষয়শ্রেণী:ভারত বিভাজনের পটভূমিতে চলচ্চিত্র
বিষয়শ্রেণী:জওহরলাল নেহরুর সাংস্কৃতিক চিত্রায়ণ
বিষয়শ্রেণী:লর্ড লুই মাউন্টব্যাটেনের সাংস্কৃতিক চিত্রায়ণ
বিষয়শ্রেণী:মুহাম্মদ আলী জিন্নাহর সাংস্কৃতিক চিত্রায়ণ
বিষয়শ্রেণী:বল্লভভাই পটেলের সাংস্কৃতিক চিত্রায়ণ
বিষয়শ্রেণী:বাংলা চলচ্চিত্রের হিন্দি পুনর্নির্মাণ
বিষয়শ্রেণী:২০১০-এর দশকের হিন্দি ভাষার চলচ্চিত্র
বিষয়শ্রেণী:হিন্দি ভাষার নাট্য চলচ্চিত্র
সরপুঁটি

**সরপুঁটি** বা **সরনা পুঁটি** বা **সরাল পুঁটি** বা **কুর্টি** (বৈজ্ঞানিক নাম: *Puntius sarana*) (ইংরেজি: **Olive barb**) হচ্ছে **Cyprinidae** পরিবারের *Puntius* গণের একটি স্বাদুপানির মাছ।

## বর্ণনা
দেহ কিছুটা চাপা এবং রুপালি বর্ণের, আকার প্রায় ৬০ সেমি বা ২৩.৬ ইঞ্চি পর্যন্ত লম্বা হয়। সাদাটে বা রূপালী দেহবর্ণের এ মাছটির মুখে  দু’জোড়া স্পর্শী বিদ্যমান। কানকোর উপরে সোনালী দাগ বিশিষ্ট এ মাছটির পাখনাসমূহ লালচে বা কমলা রংয়ের।

## চাষ পদ্ধতি
কার্প মাছের সাথে এ মাছ চাষ করে সবথেকে ভালো ফল পাওয়া গেছে।কার্প মাছের সাথে প্রতি শতকে ৫-১০ টি সরপুঁটির পোনা মজুদ করলে ৩-৬ মাসের মধ্যে ১৫০-২০০ গ্রাম ওজনের হয়ে যায়। একক চাষের ক্ষেত্রে শতকে ৬০-৭০ টি সরপুঁটি মাছের পোনার সাথে ৫-৬ টি কার্প মাছের পোনা মজুদ করলে পুকুরের পরিবেশ ভালো থাকবে। একক ভাবে চাষ করলে বছরে দুইবার চাষ করা সম্ভব।

## খাদ্য
সরপুঁটি মাছ সাধারণত তৃণভোজী। এরা ক্ষুদি পানা, এ্যাজোলা, নরম ঘাস, কলাপাতা, নেপিয়ার ঘাস ইত্যাদি খেয়ে থাকে। তবে পুকুরে চাষের সময় আশানুরূপ ফল পাওয়ার জন্য সম্পূরক খাদ্য দেওয়া প্রয়োজন। 
## রোগবালাই
চাষিদের ভুলের কারণে এ মাছের ক্ষতরোগ ও পরজীবী আক্রান্ত হতে বেশি দেখা যায়। অনেক চাষি সরপুঁটির খাদ্য হিসেবে গোবর সার দিয়ে থাকে। যার ফলে পুকুরের পরিবেশ নষ্ট হয় এবং মাছ ক্ষতরোগ ও পরজীবী আক্রান্ত হয়।

## প্রজনন
সরপুঁটি মাছ সাধারণত এক বছর বয়সে প্রাপ্ত বয়স্ক হয়। মে মাস থেকে ডিম দেওয়া শুরু করে। স্রোতস্বিনী নদীতে ডিম দিলেও আমরা সাধারণত হ্যাচারিতে কৃত্রিম পদ্ধতিতে উৎপাদিত পোনা পেয়ে থাকি।

## স্বভাব
এ মাছ শান্ত স্বভাবের। খুব সহজেই অন্য মাছের সাথে চাষ করা যায়। 

## রন্ধনপ্রণালী
এ মাছ দোপেঁয়াজা,ভূনা ও ঝোল তরকারি হিসাবে রান্না করা যায়।

## বিস্তৃতি
বাংলাদেশ, ভারত, মায়ানমার, নেপাল, ভুটান, শ্রীলঙ্কা, পাকিস্তান এবং আফগানিস্তান অঞ্চলে এ মাছ পাওরা যায়।

## বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে মহাবিপন্ন হিসেবে বিবেচিত।

## আরও দেখুন
* বাংলাদেশের মাছের তালিকা
* বাংলাদেশের সংরক্ষিত মাছের তালিকা
* বাংলাদেশের স্বাদুপানির মাছের তালিকা

## তথ্যসূত্র

বিষয়শ্রেণী:স্বাদু পানির মাছ
বিষয়শ্রেণী:বাংলাদেশের মাছ
বিষয়শ্রেণী:নেপালের মাছ
বিষয়শ্রেণী:ভারতের মাছ
বিষয়শ্রেণী:মিয়ানমারের মাছ
বিষয়শ্রেণী:ভুটানের মাছ
বিষয়শ্রেণী:শ্রীলঙ্কার মাছ
বিষয়শ্রেণী:পাকিস্তানের মাছ
বিষয়শ্রেণী:আফগানিস্তানের মাছ
বিষয়শ্রেণী:১৮২২-এ বর্ণিত মাছ
জাত পুঁটি

**জাত পুঁটি** বা **পুঁটি** (বৈজ্ঞানিক নাম: *Puntius sophore*) (ইংরেজি: **Pool barb**) হচ্ছে **Cyprinidae** পরিবারের *Puntius* গণের একটি স্বাদুপানির মাছ।

## বর্ণনা
দেহ মাঝারি চাপা ও রুপালি বর্ণের। আকারে প্রায় ১৩ সেমি পর্যন্ত লম্বা হয়। তবে একটি প্রাপ্তবয়স্ক মাছ ১৮ সেন্টিমিটার আকারে পৌঁছায়। মেয়ে মাছ প্রথম পরিপক্কতা ৪.৭ সেন্টিমিটারে ঘটে। পৃষ্ঠকাঁটার গোড়ায় এবং লেজের ডগায় কালো রঙের ফোঁটা আছে।

## বিস্তৃতি
এই প্রজাতির মাছ বাংলাদেশ, ভারত, পাকিস্তান, নেপাল, ভুটান, মায়ানমার এবং চীনে পাওয়া যায়।

## স্বভাব ও আবাসস্থল
এর আদি বাসস্থান হল সমভূমি এবং উপঅঞ্চল হিসাবে নদী, স্রোত এবং পুকুর। এটি একটি অগভীর জলের মাছ।

## বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে হুমকির সম্মুখীন নয়।

## আরও দেখুন
* বাংলাদেশের মাছের তালিকা
* বাংলাদেশের সংরক্ষিত মাছের তালিকা
* বাংলাদেশের স্বাদুপানির মাছের তালিকা

## তথ্যসূত্র




বিষয়শ্রেণী:স্বাদু পানির মাছ
বিষয়শ্রেণী:বাংলাদেশের মাছ
বিষয়শ্রেণী:পাকিস্তানের মাছ
বিষয়শ্রেণী:১৮২২-এ বর্ণিত মাছ
বিষয়শ্রেণী:ফ্রান্সিস বুকানন-হ্যামিল্টন কর্তৃক নামকরণকৃত ট্যাক্সা
তিত পুঁটি

**তিত পুঁটি** (বৈজ্ঞানিক নাম: *Pethia ticto*) (ইংরেজি: **Ticto barb** বা **Firefin barb**) হচ্ছে **Cyprinidae** পরিবারের *Puntius* গণের একটি স্বাদুপানির মাছ।

## বর্ণনা
দেহ চাপা, রুপালি বর্ণের, পার্শ্বরেখা অসম্পূর্ণ। দুটি কালো ফোঁটা আছে, ছোট ফোঁটা পার্শ্বরেখার শুরুতে, বড় ফোঁটা পায়ুর পেছনে। পৃষ্ঠপাখানায় সাধারণত কয়েক কালো ফোঁটার সারি থাকে। প্রায় ১২ সেমি পর্যন্ত লম্বা হয়।

## বিস্তৃতি
এই প্রজাতির মাছ বাংলাদেশ, ভারত, পাকিস্তান, নেপাল, শ্রীলঙ্কা, মায়ানমার এবং থাইল্যান্ডে পাওয়া যায়।

## বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে আশংকাজনক হিসেবে বিবেচিত।

## আরও দেখুন
* বাংলাদেশের মাছের তালিকা
* বাংলাদেশের সংরক্ষিত মাছের তালিকা
* বাংলাদেশের স্বাদুপানির মাছের তালিকা

## তথ্যসূত্র

বিষয়শ্রেণী:স্বাদু পানির মাছ
বিষয়শ্রেণী:বাংলাদেশের মাছ
বিষয়শ্রেণী:ভারতের মাছ
বিষয়শ্রেণী:নেপালের মাছ
বিষয়শ্রেণী:পাকিস্তানের মাছ
বিষয়শ্রেণী:শ্রীলঙ্কার মাছ
বিষয়শ্রেণী:মিয়ানমারের মাছ
বিষয়শ্রেণী:থাইল্যান্ডের মাছ
বিষয়শ্রেণী:১৮২২-এ বর্ণিত মাছ
বিষয়শ্রেণী:ভারতের স্বাদু পানির মাছ
বিষয়শ্রেণী:পাকিস্তানের স্বাদু পানির মাছ
মোহাম্মদ আবুল হাসেম

:*একই নামের অন্যান্য ব্যক্তিবর্গের জন্য দেখুন [[আবুল হাসেম (দ্ব্যর্থতা নিরসন)]]।*
**মোহাম্মদ আবুল হাসেম** (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।

## জন্ম ও শিক্ষাজীবন
আবুল হাসেমের জন্ম নোয়াখালী জেলার সুধারাম উপজেলার নোয়ান্নই ইউনিয়নের সাহেলপুর গ্রামে। তার বাবার নাম আবদুল জব্বার এবং মায়ের নাম তরিকুন নেছা। তার স্ত্রীর নাম শামীমা আক্তার। তার তিন ছেলে, দুই মেয়ে। 

## কর্মজীবন
পাকিস্তান সেনাবাহিনীর প্রথম ইস্ট বেঙ্গল রেজিমেন্টে চাকরি করতেন আবুল হাসেম। ১৯৭১ সালে এ রেজিমেন্টের অবস্থান ছিল যশোর সেনানিবাসে। মুক্তিযুদ্ধ শুরু হলে তিনি যুদ্ধে দেন। যশোরের বেনাপোল, নাভারণ, জামালপুর জেলার কামালপুরসহ বৃহত্তর সিলেট জেলার বিভিন্ন স্থানে সাহসিকতার সঙ্গে যুদ্ধ করেন। নভেম্বর মাসের শেষ দিকে সিলেট জেলার জকিগঞ্জ উপজেলার অন্তর্গত আটগ্রাম সেতু আক্রমণ ও দখলে তিনি বীরত্ব প্রদর্শন করেন। ওই যুদ্ধে মুক্তিযোদ্ধারা পাকিস্তান সেনাবাহিনীর ব্যাপক ক্ষয়ক্ষতি হয়। অনেক পাকিস্তানি সেনা নিহত হয়। তারা অনেক অস্ত্রশস্ত্র ও গোলাবারুদ দখল করেন। ডিসেম্বরের প্রথম সপ্তাহে কানাইঘাট যুদ্ধে আহত হন আবুল হাসেম।

## মুক্তিযুদ্ধে ভূমিকা
১৯৭১ সালের ২৮ অক্টোবর মৌলভীবাজার জেলার অন্তর্গত ধলই বিওপি এলাকায় ছিল পাকিস্তানি সেনাবাহিনীর দুর্ভেদ্য এক ঘাঁটি। প্রতিরক্ষায় নিয়োজিত ছিল ৩০ ফ্রন্টিয়ার ফোর্সের দুই কোম্পানি, টসি ও স্থানীয় রাজাকারের সমন্বয়ে দুই কোম্পানি। সব মিলে এক ব্যাটালিয়ন জনবল ছিলো এ ঘাঁটিতে। ঘাঁটির অবস্থান ছিল সমতল থেকে বেশ উঁচু স্থানে। চারদিকে ছিল ঘন বাঁশবন, চা-বাগান, জঙ্গল ও জলাশয়। সেখানে দিনের বেলায়ও আক্রমণ চালানো কঠিন ছিল। ২৮ অক্টোবর ভোরে নিয়মিত মুক্তিবাহিনীর কয়েকটি দল একযোগে ধলই বিওপিতে আক্রমণ করে। চার্লি কোম্পানির একটি প্লাটুনের নেতৃত্বে ছিলেন মো. আবুল হাসেম। তিনি পাকিস্তান সেনাবাহিনীর প্রতিরক্ষা অবস্থানের ডান দিক দিয়ে আক্রমণ করেন। মো. আবুল হাসেম তার সহযোদ্ধাদের নিয়ে এগিয়ে যাচ্ছিলেন, কিন্তু পাকিস্তান সেনাবাহিনীর পাল্টা আক্রমণের ব্যাপকতা এত বেশি ছিল যে তাদের অগ্রযাত্রা একপর্যায়ে থমকে যায়। তখন তিনি ফায়ার অ্যান্ড মুভ পদ্ধতিতে এগোতে থাকেন। কিন্তু উঁচু টিলার ওপর স্থাপিত একটি এলএমজি পোস্ট থেকে পাকিস্তানি সেনারা প্রায় নিখুঁত নিশানায় গুলিবর্ষণ করছিল। মো. আবুল হাসেমের দলের কয়েকজন ওই এলএমজির গুলিতে আহত হন। তিনি জীবনের ঝুঁকি নিয়ে চেষ্টা করেন ওই এলএমজি পোস্ট ধ্বংস করতে। কিন্তু তার সব চেষ্টাই ব্যর্থ হয়ে যায়। হতাহতের সংখ্যা ক্রমে বাড়তে থাকে। এতেও তিনি দমেননি। সাহসিকতার সঙ্গে পাকিস্তানি সেনাদের বিরুদ্ধে যুদ্ধ করেন। তার সাহসিকতা ও রণকৌশলে উজ্জীবিত হলেন সহযোদ্ধারা। তুমুল যুদ্ধ চলতে থাকল। 

## পুরস্কার ও সম্মাননা
* বীর বিক্রম

## তথ্যসূত্র

## বহিঃসংযোগ

বিষয়শ্রেণী:বীর বিক্রম
বিষয়শ্রেণী:নোয়াখালী জেলার ব্যক্তি
আবুল হাসেম (দ্ব্যর্থতা নিরসন)

**আবুল হাসেম** নামটি নিম্নের ব্যক্তিবর্গকে নির্দেশ করতে পারেঃ
* আবুল হাসেম, বীর প্রতীক খেতাব প্রাপ্ত মুক্তিযোদ্ধা।
* আবুল হাসেম (বীর প্রতীক), বীর প্রতীক খেতাব প্রাপ্ত মুক্তিযোদ্ধা।
* আবুল হাসেম (ময়মনসিংহের রাজনীতিবিদ), মুক্তিযুদ্ধের সংগঠক যিনি তৎকালীন ময়মনসিংহ-১৯ আসনের সংসদ সদস্য ছিলেন।

## আরও দেখুন

* আবুল হাশেম (দ্ব্যর্থতা নিরসন) –দ্ব্যর্থতা নিরসন পাতা।
* আবুল হাশেম খান (দ্ব্যর্থতা নিরসন) –দ্ব্যর্থতা নিরসন পাতা।
* আবুল হাশিম –রাজনীতিবিদ ও ইসলামি চিন্তাবিদ ছিলেন।
* মোহাম্মদ আবুল হাসেম, বীর বিক্রম খেতাব প্রাপ্ত মুক্তিযোদ্ধা।
* মোহাম্মদ আবুল হাশেম –বাংলাদেশের কুমিল্লা জেলার রাজনীতিবিদ ও মুক্তিযুদ্ধা যিনি একুশে পদক-এ ভূষিত হন।
শৌলমারী ইউনিয়ন, রৌমারী

**শৌলমারী ইউনিয়ন** বাংলাদেশের রংপুর বিভাগের কুড়িগ্রাম জেলার রৌমারী উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৪৯.৭৯.৮৩।

## ইতিহাস
## ভৌগোলিক অবস্থান ও আয়তন
রৌমারী উপজেলা সদর হতে উত্তর-পশ্চিম দিকে অবস্থিত এ ইউনিয়নের মোট আয়তন ৫৭২১ একর বা ২৩.১৫ বর্গকিলোমিটার।

## প্রশাসনিক এলাকা
শৌলমারী ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
গয়টাপাড়া,কল‌মের চর,নতুন শৌলমারী,চ‌রের গ্রাম,‌শৌলমারী,‌বেহুলার চর,‌মোল্লার চর,চতলা কান্দা, ‌চেংটাপাড়া,বোয়ালমারী,টালুয়ার চর,ঝুনক‌ীর চর,চর‌বোয়ালমারী,বড়াইকান্দি ও বাতার গ্রাম

## জনসংখ্যা
২০১১ সালের আদমশুমারি অনুযায়ী শৌলমারী ইউনিয়নের মোট জনসংখ্যা ছিল ২৬১৬২ জন, যারা ৬২৭০ টি পরিবারে বসবাস করে,  যার মধ্যে পুরুষ হল ১২৭৭১ জন এবং নারী হল ১৩৩৯১ জন।

## শিক্ষা ও সংস্কৃতি
শৌলমারী ইউনিয়নের গড় সাক্ষরতা হার ৩৯.৪%। তার মধ্যে নারী শিক্ষার হার ৩৬.৩% এবং পুরুষ শিক্ষার হার ৪৬.৬%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
শৌলমারী এম অার উচ্চবিদ্যালয় ও গয়টাপাড়া সরকারী প্রাথ‌মিক বিদ্যালয় বি‌শেষ ভা‌বে উল্লেখ‌যোগ্য

## অর্থনীতি ও যোগাযোগ
শৌলমারী ইউনিয়নের অর্থনীতি মূলত কৃষি নির্ভর।

## আরও দেখুন
* বাংলাদেশের ইউনিয়ন
* বাংলাদেশে স্থানীয় সরকার
* রংপুর বিভাগ

## তথ্যসূত্র

## বহিঃসংযোগ
* শৌলমারী ইউনিয়ন  — বাংলাদেশ জাতীয় তথ্য বাতায়ন

বিষয়শ্রেণী:রৌমারী উপজেলার ইউনিয়ন
রাধা কালাচাঁদ মন্দির

**শ্রী শ্রী রাধা কালাচাঁদ মন্দির** টাঙ্গাইল জেলার মির্জাপুর উপজেলার জামুর্কী ইউনিয়নের পাকুল্যা গ্রামে অবস্থিত এবং ১১৯৫ বঙ্গাব্দে  প্রতিষ্ঠা একটি হিন্দু মন্দির । মন্দিরটি কারুকার্য দেখে স্বর্ণ দিয়ে মোড়ানো মনে হওয়ায় এটি ‘স্বর্ণ মন্দির’ নামেও পরিচিত । 

## ইতিহাস ও প্রতিষ্ঠা
১১৯৫ বঙ্গাব্দে রাম মোহন সাহা ও গৌর মোহন সাহা নামের দুই ভাই মন্দিরটি প্রতিষ্ঠা করেন ।

আগে একতলা পাকা মন্দিরটি দুই বার সংস্কার করা হয়। সম্প্রতি এলাকার সমাজ হিতৈষী ব্যক্তিরা মন্দিরটিকে বাংলাদেশসহ দেশ-বিদেশে অন্যতম কারুকার্যসমৃদ্ধ ঐতিহাসিক মন্দির হিসেবে প্রতিষ্ঠার লক্ষ্যে পুনর্নির্মাণের উদ্যোগ নেন। চার বছর পূর্বে প্রায় ৬০ ফুট উঁচু মন্দিরটি নতুন রূপে নির্মাণ কাজ শুরু করেন তারা। এর আগে বাংলাদেশ ও ভারতসহ বেশকিছু দেশের মন্দির পরিদর্শন করে মন্দিরটির নক্সা তৈরি করা হয়। মন্দিরটি নির্মাণে ভারতের মুর্শিদাবাদ থেকে কারুশিল্পী আনা হয়। এছাড়া ঢাকা চারুকলা ইনস্টিটিউটের শিল্পীরা ছাড়াও দেশের নামকরা কারুশিল্পীদের সহযোগিতা নেয়া হয়েছে এটি নির্মাণে। মন্দিরটির মধ্যে বিভিন্ন দেবদেবীর প্রতিকৃতি নিপুণভাবে তৈরি করা হয়েছে। পুণ্যার্থী ও দর্শণার্থীদের আকর্ষণ করার জন্য মন্দিরটিতে সোনালি রঙের প্রলেপ দেয়া হয়েছে। দূর থেকে মনে হয় এটি একটি স্বর্ণ খচিত মন্দির। অনেকে এই মন্দিরটিকে বাংলার ‘স্বর্ণ মন্দির’ হিসেবেও আখ্যা দিচ্ছেন।

সর্বশেষ ১৪২৩ বঙ্গাব্দ বা ইংরেজি ২০১৬ সালে মন্দিরটির অবকাঠামোগত উন্নয়নের উদ্যোগ নেয় স্থানীয়রা। বর্তমানে মন্দির প্রাঙ্গণে একটি গ্রন্থাগার, অতিথিশালা (নির্মাণাধীন), নাট মন্দির, শিব মন্দির ও রন্ধনশালা রয়েছে।

## পূজা অর্চনা
মন্দিরটি প্রতিষ্ঠার পর থেকে এখানে গীতাপাঠ, মহানাম যজ্ঞানুষ্ঠান, শ্রীকৃষ্ণের জন্মাষ্টমী, দোলযাত্রা ও ঝুলনযাত্রা সহ সারা বছর সনাতন ধর্মাবলম্বীদের বিভিন্ন ধর্মীয় অনুষ্ঠান হয়ে থাকে।

## তথ্যসূত্র

বিষয়শ্রেণী:শিব মন্দির
বিষয়শ্রেণী:১৮শ শতাব্দীর হিন্দু মন্দির
বিষয়শ্রেণী:টাঙ্গাইল জেলার হিন্দু মন্দির
বাংলাদেশ কোস্ট গার্ডের সক্রিয় বিমান এবং জাহাজের তালিকা

বাংলাদেশ কোস্ট গার্ডের বহরে রয়েছে ছোট বড় বিভিন্ন ধরনের উপকূলীয় টহল জাহাজ। প্রতিটি জাহাজের নামের পূর্বে "বিসিজিএস" উপসর্গ ব্যবহার করা হয় যা দ্বারা "বাংলাদেশ কোস্ট গার্ড শিপ" বোঝায়।
thumb|160px|
thumb|160px|
thumb|160px|

## জাহাজ বহর
### অফশোর প্যাট্রোল ভেসেল:

### ইনশোর প্যাট্রোল ভেসেল:

### ফাস্ট প্যাট্রোল বোট:

### ফাস্ট অ্যাটাক ক্রাফট:

### রিভারাইন প্যাট্রোল ক্রাফট:

### কারিগরি সহায়ক জাহাজ:

### টাগবোট:

### দ্রুতগতি সম্পন্ন টহল এবং উদ্ধারকারী নৌযান:

### অনুসন্ধান এবং উদ্ধারকারী নৌযান:

### পন্টুন:

### হোভারক্রাফট:

## বিমান বহর
### হেলিকপ্টার:

### ড্রোন:

## তথ্যসূত্র

বিষয়শ্রেণী:সামরিক সরঞ্জামের তালিকা
বিষয়শ্রেণী:বাংলাদেশ কোস্ট গার্ডের জাহাজ
কালনার মন্দিরের তালিকা

কালনা হল পশ্চিমবঙ্গের একটি প্রাচীন জনপদ ও বর্ধমান জেলার অন্যতম মহকুমা শহর। এই শহরের ভেতর বহু প্রাচীন মন্দির ছড়িয়ে ছিটিয়ে অবস্থান করছে। এই মন্দির গুলোর একটি তালিকা নিচে দেওয়া হল।
## মন্দিরের তালিকা

## তথ্যসূত্র

বিষয়শ্রেণী:কালনার দর্শনীয় স্থান
বিষয়শ্রেণী:কালনার ভবন ও স্থাপনা